text: Føroysku kvinnurnar spældu javnleik í seinna venjingardystinum móti Finnlandi. Talan var um eitt lakari avrik í mun til dystin í gjár og gjørdist úrslitið 24-24, eftir at Føroyar vóru á odda 13-10 í hálvleikinum.
text: #000002
text: HSF skrivar:Føroyska liðið byrjaði dystin sera illa við at brenna fyrstu 5 málkjansirnar. Tað gingu sjey minuttir áðrenn okkara funnu netmeskarnar og var tað uppá brotskast. Finnland spældi við meira ferð í dag og ansaðu tær væl eftir Súnu Krossteig Hansen, sum var sera eyðsýnd í føroyska álopinum í gjár. Eisini stóð finski málverjin ein góðan dyst.Føroyar tóku leikbrá eftir 10 minuttir, tá okkara vóru aftanfyri 5-2. Tá høvdu Føroyar brent 7 stórar málkjansir. Okkara vunnu seg tó spakuliga inn í dystin og komu uppá javnt um miðjan hálvleik. Skjóta føroyska spælið gekk nú betri og fingu okkara sett bóltarnar betri í málið. Okkara vunnu seg framm um og var hálvleiksstøðan 13-10 til Føroyar.Føroysku venjararnir royndu seg við nýggjari uppstilling frá byrjan í seinna hálvleiki, men hepnaðist minni væl. Eftir 10 minuttir var Finnland komið uppá javnt. Ov nógvir kjansir vóru brendir og tekniskar villur sníktu seg uppí føroyska spælið. Føroyar vann seg tó framm um aftur 21-18, tá 15 minuttir restaðu. Restin av dystinum gekk illa í hond. Finnland át seg nærri og var heilt javnt seinatu minuttirnar. Føroyar áttu seinasta álopið og kundu havt avgjørt dystin til okkara fyrimun, men skotið var brent.Eftir dystin var Maria Pálsdóttir Nólsoy vald sum besti føroyski leikari í dag. Maria gjørdi 10 mál í dag, harav 8 vóru uppá brotkøst.Føroysku kvinnurnar hava við hesum spælt tveir gevandi dystir móti Finnlandi, sum liður í fyrireikingunum til EM-undankappingina, sum byrjar í oktober. Landsliðsvenjararnir fingu roynt unga liðið í fleiri ymsum uppstillingum og komu allir leikarir í spæl. Flestu leikararnir komu á máltalvuna, verjan var góð í fleiri tíðarskeiðum og staðfestast má, at Føroyar í løtuni hava tveir góðar málverjar at velja í.Føroyska liðið skal spæla aftur í viku 41 í oktober, tá EM-undankappingardystir eru á skrá.Føroysku málini:Maria Páldóttir Nólsoy 10 (8Lív Sveinbjørnsdóttir Poulsen 3Súna Krossteig Hansen 2 (1)Rannvá Olsen 2Pernille Brandenborg 2Vár Zachariasen 2Jana Mittún 1Guðrið á Borg 1Natasja Hammer 1Málverjar:Annika Fríðheim Petersen 2Rakul Wardum 12Dystargongdin:05 min. 2-010 min. 4-215 min. 5-420 min. 7-925 min. 9-1030 min. 10-1335 min. 12-1640 min. 17-1945 min. 18-2150 min. 20-2255 min. 21-2260 min. 24-24
text: #000003